ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660030256

ขอให้ตรวจสอบกิจการอู่รถยนต์(ไม่ทราบชื่อ) กรณีการรับซื้อรถผิดกฎหมาย เพื่อนำมาแยกชิ้นส่วนจำหน่าย บริเวณ บ้านเลขที่ .. และ ... ซอยลาดพร้าว 87 แยก 4 แขวงคลองเจ้าคุณสิงห์ เขตวังทองหลาง กรุงเทพมหานคร จุดสังเกต เริ่มต้นจากสามดาวอพาร์ทเม้นท์ ตรงไป 20 เมตร บ้านหลังดังกล่าวจะอยู่ทางด้านขวามือ มีต้นไทรอยู่หน้าบ้าน ซึ่งบ้านทั้ง 2 หลังจะอยู่ติดกัน เป็นลักษณะบ้านเดี่ยว 1 ชั้น สีขาว โดยมีบุคคลที่ทำกิจการอู่รถดังกล่าว จำนวน 4 คน ได้แก่ คนที่ 1 เป็นเจ้าของบ้าน บุคคลเพศชาย (บิดา ทราบชื่อเล่น) อายุประมาณ 53 ปี สูงประมาณ 180 เซนติเมตร ผิวสองสี รูปร่างสมส่วน ผมสั้น มีหนวดเครา, คนที่ 2 บุตรชายเจ้าบ้านคนที่ 1 (ทราบชื่อเล่น) อายุประมาณ 25 ปี  สูงประมาณ 190 เซนติเมตร รูปร่างอ้วน, คนที่ 3 บุตรชายเจ้าบ้านคนที่ 2 (ทราบชื่อเล่น) อายุประมาณ 21 ปี สูงประมาณ 175 เซนติเมตร ผิวสองสี รูปร่างผอม และคนที่ 4 พี่ชายเจ้าของบ้าน (ไม่ทราบชื่อและไม่สามารถระบุรูปพรรณสัณฐานได้) เนื่องจากผู้ร้องแจ้งว่า ทางอู่รถดังกล่าว มีการรับซื้อรถยนต์ และรถจักรยานยนต์ ที่คาดว่าจะเป็นรถที่ผิดกฎหมาย หรือได้มาจากการล่อซื้อ จากนั้นนำมาทำการรื้อ และคัดแยกชิ้นส่วนเพื่อจำหน่าย โดยจะไปส่งตามอู่รถอื่นๆ เป็นประจำทุกวัน รวมถึงมีการโพสต์ขายผ่านช่องทาง Facebook (ทราบชื่อ Facebook) โดยทางลูกชายเจ้าของอู่รถทั้ง 2 คน เป็นผู้โพสต์ขาย ประกอบกับ เมื่อปี พ.ศ.2564 ทางมารดาของเจ้าของบ้าน ชื่อ นางพัชรินทร์ ศรีเสน่ห์ (เพียงกล่าวถึงเท่านั้น) ได้มีการซื้อรถจากบริษัทกรุงศรีออโต้ ลีส แต่ถูกติดตามหนี้จากบริษัทไฟแนนซ์ เป็นจำนวนเงินประมาณ 87,000 บาท (แปดหมื่นเจ็ดพันบาทถ้วน) เพราะไม่ได้มีการชำระงวดรถคันดังกล่าวต่อ โดยรถที่ซื้อมาทางลูกชายเจ้าของบ้านได้ทำการรื้ออะไหล่ออก และโพสต์จำหน่ายบนช่องทาง Facebook เมื่อปี พ.ศ.2566 ซึ่งรถคันดังกล่าวได้มีการถูกยึดไป เมื่อวันที่ 26 มีนาคม 2566 อีกทั้งเมื่อประมาณปี 2564 ทางเจ้าของบ้านคนดังกล่าวได้ถูกจับกุมจากการล่อซื้อจากเจ้าหน้าที่ตำรวจ ถูกจำคุกเป็นระยะเวลา 1 ปี ในกรณีรับซื้อรถที่ผิดกฎหมาย และนำมาแยกชิ้นส่วนรถเพื่อออกจำหน่าย ซึ่งในช่วงเวลาที่เจ้าของบ้านถูกจำคุกอยู่นั้น ทางลูกชายเจ้าของบ้านได้ดำเนินกิจการต่อ จนกระทั่งทางเจ้าของบ้านพ้นโทษออกมา ได้กลับมาดำเนินกิจการและมีการขยายกิจการเพิ่มขึ้นจนถึงปัจจุบัน (วันที่ 28 กรกฎาคม 2566) พบเห็นการประกอบกิจการมาเป็นระยะเวลา 10 ปี แต่ทราบพฤติกรรมแน่ชัดเมื่อประมาณต้นเดือน กรกฎาคม 2566 จากกรณีดังกล่าวจึงประสงค์ให้หน่วยงานที่เกี่ยวข้องดำเนินการตรวจสอบ

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata